laion/Wikipedia-Exotic huggingface dataset:
Violent Femmes

Violent Femmes היא להקת רוק אלטרנטיבי אמריקאית, ממילווקי, ויסקונסין. הלהקה נוסדה בתחילת שנות ה-80, והייתה פעילה ברוב השנים מאז ועד היום, כשתקופת השיא שלהם מבחינת הכרה ולהיטים הייתה בשנות ה-80 וה-90. הלהקה מופיעה בדרך כלל כטריו, הכולל זמר/מלחין/גיטריסט, באסיסט, ומתופף. Violent Femmes מצאו הצלחה כבר באלבומם הראשון, שהופץ ב-1983 ואשר נקרא בשם הלהקה. האלבום כלל כמה מן הלהיטים הגדולים ביותר שלהם, כמו השירים "Blister in the Sun" ו-"Gone Daddy Gone". האלבום הגיע למעמד פלטינה בארצות הברית. הלהקה מכרה יותר מ-9 מיליון אלבומים עד לשנת 2005. הלהקה התפרקה ב-1987, אך חזרה להופיע ב-1989, כאשר שיריהם ממשיכים להוביל במצעדי הרוק. Violent Femmes ‏(1983‏) The Blind Leading the Naked ‏(1986‏) 3 ‏(1989‏) Why Do Birds Sing? ‏(1991‏) New Times ‏(1994‏) Rock!!!!! ‏(1991‏) Freak Magnet ‏(2000‏) מדיה וקבצים בנושא Violent Femmes בוויקישיתוף אתר האינטרנט הרשמי של Violent Femmes Violent Femmes, ברשת החברתית פייסבוק Violent Femmes, ברשת החברתית אקס (טוויטר) Violent Femmes, במסד הנתונים הקולנועיים IMDb (באנגלית) Violent Femmes, באתר אפל מיוזיק (באנגלית) Violent Femmes, באתר ספוטיפיי Violent Femmes, באתר Last.fm (באנגלית) Violent Femmes, באתר AllMusic (באנגלית) Violent Femmes, באתר MusicBrainz (באנגלית) Violent Femmes, באתר דיזר Violent Femmes, באתר Discogs (באנגלית) Violent Femmes, באתר Songkick (באנגלית) Violent Femmes, באתר בילבורד (באנגלית)
אובידיו הובאן

אובידיו שטפן הובאן (נכתב לעיתים חובאן; ברומנית: Ovidiu Ștefan Hoban; נולד ב-27 בדצמבר 1982 בבאיה מארה שברומניה) הוא כדורגלן עבר רומני, אשר משחק בעמדת הקשר האחורי. הובאן התחיל את הקריירה שלו בקלאוזן מהליגות הנמוכות בגרמניה. בשנת 2004 חתם באוניברסיטטה קראיובה מליגת העל הרומנית. לאחר שרשם רק הופעה אחת, עזב בינואר 2005 לפ.צ'. ביהור אוראדיה מליגת המשנה. בקיץ 2005 חתם בגז מתאן מדיאש, איתה עלה לליגה הבכירה בתום עונת 2007/2008. בעונת 2010/2011 סיים עם הקבוצה במקום שביעי בליגה והעפיל עמה למוקדמות ההליגה האירופית. בינואר 2012 חתם באוניברסיטטה קלוז', ולאחר חצי עונה חתם בפטרולול פלוישט ביחד עם קבוצת כדורגלנים נוספים שעברו מקלוז' לפוישט (לרבות ולאד מוראר) בעקבות המאמן. בעונתו הראשונה בקבוצה סיים עמה במקום השלישי וזכה עמה בגביע הרומני, התואר הראשון שלו בקריירה. ב-14 בספטמבר 2014 הגיע הובאן לישראל וחתם בהפועל באר שבע. כעבור שישה ימים ערך את הופעת הבכורה שלו במועדון, כשפתח בהרכב בניצחון החוץ 1–3 על הפועל פתח תקווה. ב-11 במאי 2015 כבש את שער הבכורה שלו בקבוצה, שער השוויון מול מכבי תל אביב במשחק שהסתיים בתיקו 1-1. בעונה זו סיים עם הקבוצה במקום השלישי בליגת העל, והעפיל עמה לגמר גביע המדינה, שם כבש שער בהפסד 2–6 למכבי תל אביב. ב-16 ביולי 2015 כבש בתיקו 1-1 נגד תון השווייצרית במסגרת מוקדמות הליגה האירופית. בעונת 2015/2016 כבש ארבעה שערים והוסיף שני בישולים, והיה שותף לזכייתה של הפועל באר שבע באליפות השלישית בתולדותיה. בעונת 2016/2017 זכה הובאן עם הפועל באר שבע בתואר אלוף האלופים לאחר שניצחה 2–4 את מחזיקת הגביע מכבי חיפה, ובהמשך התמודד עם הקבוצה במוקדמות ליגת האלופות והגיע עמה לשלב הפלייאוף בו הודחה מול סלטיק, וכתוצאה מכך נשרה לשלב הבתים של הליגה האירופית. ב-28 בדצמבר 2016 זכה הובאן עם הקבוצה בגביע הטוטו לאחר ניצחון 4–1 מול עירוני קריית שמונה במשחק הגמר. בתום העונה זכה עם הפועל באר שבע באליפות שנייה ברציפות, ולאחר סיום חוזהו הוא שוחרר מהמועדון. לקראת עונת 2017/2018 חתם בקבוצת צ'.פ.ר. קלוז' מליגת העל הרומנית. ב-20 בינואר 2022 הודיע על פרישה מכדורגל. ב-4 ביוני 2013 ערך את הופעת הבכורה שלו בנבחרת רומניה, במשחק ידידות נגד טרינידד וטובגו. ב-8 באוקטובר 2015 הבקיע את שער הבכורה שלו בנבחרת בתיקו 1-1 נגד פינלנד במסגרת מוקדמות יורו 2016. ב-10 ביוני 2016 שיחק בהרכב במשחק הפתיחה של יורו 2016 נגד צרפת בהפסד 1–2. פטרולול פלוישט גביע הליגה (1): 2012/2013 הפועל באר שבע אליפות (2): 2015/2016, 2016/2017 אלוף האלופים (1): 2016/2017 גביע הטוטו (1): 2016/2017 צ'.פ.ר. קלוז' אליפות רומניה (5): 2017/2018, 2018/2019, 2020/2019, 2021/2020, 2021/2022 מדיה וקבצים בנושא אובידיו הובאן בוויקישיתוף אובידיו הובאן, ברשת החברתית אינסטגרם אובידיו הובאן, באתר ההתאחדות לכדורגל בישראל אובידיו הובאן, באתר Transfermarkt אובידיו הובאן, באתר Soccerway אובידיו הובאן, באתר WorldFootball.net אובידיו הובאן, באתר National Football Teams אובידיו הובאן, באתר FootballDatabase.eu פרופיל המאמן, באתר Transfermarkt איציק יצחקי‏, הפועל באר שבע: אובידיו הובאן חתם רשמית לשנתיים, באתר וואלה, 14 בספטמבר 2014 הפועל באר שבע זכתה בגביע הטוטו אחרי 1:4 על עירוני קרית שמונה, באתר וואלה, 28 בדצמבר 2016 איציק כלפי, ‏בגיל 39: אובידיו הובאן הודיע על פרישה מכדורגל, באתר ONE‏, 20 בינואר 2022
יהודית מונטיפיורי

יהודית מונטיפיורי (באנגלית: Judith Montefiore;‏ 20 בפברואר 1784 – 24 בספטמבר 1862, א' בתשרי ה'תרכ"ג) הייתה אשתו של סר משה מונטיפיורי ושותפה לפעילותו הפילנתרופית הענפה. מונטיפיורי נולדה באנגליה, בת רביעית במשפחת ברנט-כהן, משפחה אשכנזית דתייה. אביה היה לוי ברנט כהן (אנ'), סוחר אמיד שהיגר מהולנד ללונדון, והיה מהעשירים שביהודי אנגליה. אחותה נישאה לאיל ההון נתן מאיר רוטשילד. ליהודית היה כישרון לשפות, במהלך חייה היא למדה צרפתית, גרמנית, איטלקית, עברית וגם ערבית. בנעוריה, לצד לימודי ספרות, מוזיקה ואמנות, גילתה חוש לעסקים. יהודית נישאה למשה מונטיפיורי בשנת 1812, בגיל 28. משה מונטיפיורי הגיע ממשפחה ספרדית שמוצאה מאיטליה. הוא נישא לה, מעשה תקדימי שהיווה שבירת חסם ארוך שנים ועורר הרמת גבות מצד קרוביו וחבריו, שראו את יהודי גרמניה כנחותים. אף כי נתקלו בקשיים – בין היתר, בבית הכנסת בוויס-מרקס אסרו עדיין על חברות אשכנזים – מונטיפיורי ביטל אותם ואף התעקש להעניק נדוניות לזוגות מעורבים דומים. יהודית שהייתה שותפה מלאה ושווה למסעות מונטיפיורי עמדה לצידו ועזרה לו גם באופן פיננסי בכל מסעותיו ותרומותיו למען הקהילות היהודיות בעיקר בארץ ישראל. מונטיפיורי נהגה ללמוד עברית כל ערב עם בעלה משה, והקפידה לדבר בעברית על אף שחייתה באנגליה. יהודית מונטיפיורי לא רק עומדת מאחורי התרומות המשמעותיות שהחזיקו את היישוב היהודי בארץ ישראל, אלא פעלה גם לקידום החיים היהודיים בכל מקום ואף נרתמה למשימות של דיפלומטיה.היא ביקרה בארץ ישראל חמש פעמים. ביוזמתה הוקם בית החולים הראשון בירושלים "ביקור חולים". היא אף ביקרה בדמשק (על רקע עלילת דמשק) ובמצרים וכתבה יומן מסע בעת ביקורה בארצות השונות. לזוג מונטיפיורי לא נולדו ילדים. יהודית מונטיפיורי נפטרה בשנת 1862, בגיל 78. היא קבורה עם בעלה במבנה שבשטח בית הכנסת מונטיפיורי באנגליה. על שמה נקראו שדרות יהודית וגשר יהודית במרכז שכונת מונטיפיורי בתל אביב. יהודית מונטיפיורי, רשמי מסע למצרים וארץ-ישראל, 1827 (פתח דבר: ישראל ברטל), ירושלים: יד יצחק בן-צבי, ה'תשל"ו מדיה וקבצים בנושא יהודית מונטיפיורי בוויקישיתוף יהודית מונטיפיורי באתר Jewish Women's Archive (באנגלית) יהודית מונטיפיורי באתר מפעל התיעוד יהודי ארצות אסיה ואפריקה: היסטוריה, תרבות, אמנות - אוניברסיטת תל אביב יומן המסע של יהודית מונטיפיורי באנגלית באתר "פרויקט הקונטרסים" של האוניברסיטה העברית ספרי הזכרונות - לסיר משה מונטיפיורי ורעייתו יהודית באתר פרויקט בן-יהודה ספרי הזכרונות - לסיר משה מונטיפיורי ורעייתו יהודית, בקבצים סרוקים: חלק ראשון - ספר ראשון, ספר שני; חלק שני - ספר שלישי, ספר רביעי; נערך על ידי ד"ר אליעזר הלוי, תרגם לעברית י"ח טביוב, הוצאת "תושיה", ווארשא ה'תרנ"ט, 1898 כתבי יהודית מונטיפיורי בפרויקט גוטנברג (באנגלית) קרן הבר, העורכת המסתורית של ספר הבישול היהודי הראשון שיצא באנגליה, בבלוג "הספרנים" של הספרייה הלאומית, ינואר 2022 זוג מנצח: על פועלה הנשכח של יהודית מונטיפיורי, בבלוג "הספרנים" של הספרייה הלאומית, 3 באוקטובר 2022 יהודית מונטפיורי (1784-1862), דף שער בספרייה הלאומית דר' שרון גבע, החזירו את הגשר ליהודית, באתר אל מדף ספרי ההיסטוריה, ‏17.06.23 Myrtle Franklin, Michael Bor, Sir Moses Montefiore, 1784-1885, Vanguard Press, 1984, עמ' 108. James Weston, Sir Moses Montefiore, The Story of his Life, S.W. Partridge, 1885. עמ' 11. הילה אלפרט, סודות המטבח של אלייזה, באתר ישראל היום, 16 בפברואר 2023 קרן הבר, יהודית מונטיפיורי תלמד אתכם איך מבשלת ליידי יהודייה, באתר הספרנים בלוג הספריה הלאומית, ‏31.01.22
גובריאס

גובריאס, (המאה ה-6 לפנה"ס) היה אציל פרסי חשוב. סייע בהפלת שלטונו של ברדיה, והיה גיסו של דריווש הראשון, ואביו של המצביא המפורסם מרדוניוס. לפני שיצא למסעו למצרים רצח מלך פרס כנבוזי השני את אחיו ברדיה ששימש כעוצר, אולם דבר הרצח נודע אך למעטים ביניהם כהן דת בשם גאומתה שהיה דומה דמיון מפליא לברדיה המת. על כן החליט גאומתה להתחזות לברדיה והכריז על מרד נגד כנבוזי. כאשר כנבוזי שמע על כך הוא קפץ על סוסו בזעם וחרבו נתקעה בטעות בגופו ופצעה אותו פצעי מוות. על פי מסורת אחרת כנבוזי התאבד בכוונה תחילה. המתחזה הפך איפה למלך החוקי. אולם אציל בשם אוטאנס גילה זאת ויזם קשר להתנקש במתחזה. הצטרפו אליו עוד שישה אצילים פרסיים ביניהם דריווש, וגובריאס. חלק מהקושרים ואוטאנס בראשם סברו שיש לתכנן היטב את המהלכים ולנסות לגייס עוד בעלי ברית בטרם יבצעו את ההתנקשות. אולם גובריאס ודריווש טענו שיש לפעול במהירות. בדרכם לארמון נודע לקושרים על התאבדותו של פריכסספס, אחד מקציניו של כנבוזי שהמתחזה ניסה לשכנע אותו להצהיר שהוא המלך האמיתי. השמועה עודדה את הקושרים שנכנסו לארמון ללא התנגדות כיוון שהיו מוכרים שם. חמישה מביניהם תקפו את אחיו של המתחזה, בעוד גובריאס ודריווש דלקו אחרי המתחזה. גובריאס החל להאבק בו. דריווש חשש להתערב כיוון שלא רצה לפגוע בגובריאס אולם גובריאס עודד אותו לעשות זאת, דריווש הכה והרג את המתחזה. לאחר ההתנקשות היה גובריאס ראש תומכיו של דריווש שעלה לשלטון כיוון שהיה מקורב לבית המלוכה הפרסי. הוא נשא לאשה את אחותו של דריווש, ונתן לדריווש לאשה את בתו מנישואים קודמים. מנישואיו עם אחות דריווש נולד המצביא מרדוניוס, שנישא לארטזוסטרה בתו של דריווש ואחותו של חשיארש. גובריאס זכה לכבוד רב בחצר המלוכה הפרסית. הוא מונה כמושל של עילם ודיכא שם מרידה מקומית. וכן השתתף במסעו של דריווש נגד הסקיתים. הוא נזכר על לוח משנת 498 לפנה"ס שנמצא בפרספוליס. על פי הלוח הוא היה האיש החשוב ביותר בממלכה לאחר המלך ונסיך הכתר. בנו מרדוניוס השתתף במלחמת פרס יוון. בקברו של דריווש בנקש-י רוסתם נמצא איור של אדם נושא חנית ומעליו כתוב: "גובריאס Pâtišuvariš נושא את החנית של המלך דריווש". משמעות המילה Pâtišuvariš נותרה בגדר תעלומה, וסביר להניח שמדובר בכפר או שבט. הרודוטוס, היסטוריה, תרגמו וכתבו מבואות: בנימין שימרון ורחל צלניק-אברמוביץ, פפירוס, בית ההוצאה - אוניברסיטת תל אביב, 1998 הרודוטוס, ספר ג', 61. הרודוטוס, ספר ג', 64. כתובת ביסותון הרודוטוס, ספר ג', 68. הרודוטוס, ספר ג', 70. הרודוטוס, ספר ג', 73. הרודוטוס, ספר ג', 75. הרודוטוס, ספר ג', 78. גובריאס באתר ליוויוס הכתובת באתר ליוויוס
המישור הגדול הצפוני

המישור הגדול הצפוני (בהונגרית: Észak-Alföld) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקו הצפון-מזרחי של המדינה. הוא כולל בתוכו את המחוזות היידו-ביהר, יאס-נאג'קון-סולנוק וסבולץ'-סטמאר-ברג. מרכז החבל נמצא בעיר דברצן. https://www.hnp.hu/hu אתר הפארק הלאומי הורטובג’ (בהונגרית) Gazetteer of Hungary, 1 January 2017 (בהונגרית) (באנגלית) Eurostat - Population density by NUTS 2 regions
מדליית החייל

מדליית החייל (באנגלית: Soldier's Medal) היא העיטור הגבוה ביותר המוענק לחיילי צבא ארצות הברית על גבורה שלא במהלך קרב. העיטור יכול להיות מוענק גם לאנשי צבא ידידותי עבור מעשה גבורה במהלך תמיכה במבצעי צבא ארצות הברית אך לא במהלך קרב. העיטור נוסד בהתאם להחלטת הקונגרס של ארצות הברית מ-2 ביולי 1926. על פי הקריטריונים מעשה הגבורה צריך לכלול סיכון עצמי והתנדבות לסיכון החיים שלא במהלך עימות עם כוחות צבא אויב. רמת הגבורה שהופגנה צריכה להיות לפחות כמו זו שנדרשת על מנת לקבל את עיטור צלב התעופה המצוינת. העיטור לא יוענק רק על בסיס הצלת חיים. הוא השביעי בבכורתו מבין עיטורי הצבא. בחזית המדליה עיטם לבן-ראש הניצב על פסקס. בין מקבלי מדליית החייל: קולין פאוול על חילוץ עמיתיו למסוק שהתרסק שלושת אנשי צוות המסוק שפעלו להפסקת טבח מי ליי וחילוץ הנפגעים ממנו. הם קיבלו את העיטור 30 שנים לאחר האירוע. קולונל אוורט ספיין על פעולותיו מיד לאחר הפיגוע במרתון בוסטון. אלכס סקרלטוס על פעולתו לעצירת המפגע ברכבת בצרפת באוגוסט 2015 חבר הקונגרס והקולונל במילואים בראד ונסטרופ על פועלו לסיוע לנפגעי ההתקפה על חברי הקונגרס בווירג'יניה 2017 מדיה וקבצים בנושא מדליית החייל בוויקישיתוף Army Regulation 600–8–22 Boston Marathon hero awarded Soldier's Medal, אתר צבא ארצות הברית, 28 באפריל 2014
לוטשנטל ברייטהורן

לוטשנטל ברייטהורן (בגרמנית: Lötschental Breithorn), נקרא גם ברייטהורן (Breithorn), הוא הר ברכס האלפים הברניים המתנשא לגובה של 3,785 מטר מעל פני הים, וממוקם בקנטון ואלה בשווייץ. ההר הוא חלק מהרכס המפריד בין עמק הרון מדרום ועמק לוטשן מצפון וממוקם בו בין ההרים ברייטלאיהורן ממערב ולונזהורנר ממזרח. ההר הוא חלק מרכס נוסף העובר מדרום לצפון ומפריד בין עמק בלטשידר (Baltschiedertal) ועמק קרחון אובראלטש המתחיל בהר אונטרבכהורן שעל עמק הרון עובר דרך הנסטהורן ומסתיים בלוטשנטל ברייטהורן. ישנו הר נוסף בשם ברייטהורן המתנשא גם הוא מעל עמק לוטשן ונקרא לאוטרברונן ברייטהורן. מדיה וקבצים בנושא לוטשנטל ברייטהורן בוויקישיתוף לוטשנטל ברייטהורן באתר Hikr
ברייטלאיהורן

ברייטלאיהורן (בגרמנית: Breitlauihorn) הוא הר ברכס האלפים הברניים המתנשא לגובה של 3,655 מטר מעל פני הים, וממוקם בקנטון ואלה בשווייץ. ההר הוא חלק מהרכס המפריד בין עמק הרון מדרום ועמק לוטשן מצפון וממוקם בו בין ההרים ביטשהורן ממערב ולוטשנטל ברייטהורן ממזרח. למרגלות ההר מצפון בעמק לוטשן שוכנת העיירה בלאטן. מדיה וקבצים בנושא ברייטלאיהורן בוויקישיתוף ברייטלאיהורן באתר Hikr
ברייטהורן

האם התכוונתם ל... לוטשנטל ברייטהורן – הר ברכס האלפים הברניים המתנשא מצידו הדרומי של עמק לוטשן. לאוטרברונן ברייטהורן – הר ברכס האלפים הברניים המתנשא מצידו הצפוני של עמק לוטשן. ברייטהורן (רכס הרים) – רכס הרים השייך להרי האלפים הפניניים, הממוקם בגבול בין שווייץ לאיטליה ווסטרן ברייטהורן – פסגת רכס ברייטהורן, המהווה את ההר המערבי ביותר של הרכס. סנטרל ברייטהורן – הר ברכס ברייטהורן, המתנשא לגובה של 4,159 מטר מעל פני הים. איסטרן ברייטהורן – הר ברכס ברייטהורן, המתנשא לגובה של 4,139 מטר מעל פני הים. ברייטהורן אוריאונטל – ההר המזרחי ביותר ברכס ברייטהורן, המתנשא לגובה של 4,106 מטר מעל פני הים.
ארטפרנס (בן היסטספס)

ארטפרנס, היה אציל פרסי חשוב. בנו של היסטספס, אחיו של דריווש הראשון, ואביו של המצביא ארטפרנס. ארטפרנס היה גם האחשדרפן של אסיה הקטנה בתקופת המרד האיוני. ארטפרנס היה בנו של היסטספס אציל פרסי חשוב ממשפחת האחמנידים. להיסטספס נולדו סך הכל ארבעה בנים דריווש, ארטבנוס, ארטנס, וארטפרנס. לאחר מותו של המלך כנבוזי השני במצרים, תפס את השלטון כהן דת בשם גאומתה שהתחזה לברדיה אחיו המת של כנבוזי. אציל בשם אוטאנס גילה את המרמה וארגן קשר להתנקש במתחזה. אל הקשר הצטרף גם דריווש אחיו של ארטפרנס. המתחזה נרצח ולאחר סכסוך קצר עלה דריווש לשלטון. דריווש מינה את ארטפרנס אחיו למשרת הסטרפ של אסיה הקטנה ומושבו היה בסרדיס. האתונאים הגיעו אליו בבקשה לברית הגנה נגד ספרטה. בתמורה דרש ארטפרנס "אדמה ומים" כסמל לכניעה. השליחים האתונאים הסכימו אולם נענשו על כך בשובם חזרה לעיר. הברית בין אתונה לפרס התפוררה כיוון שארטפרנס העניק מקלט לטיראן האתונאי היפיאס שנמלט מהעיר הוא דרש מהאתונאים להחזיר אותו לעיר האתונאים סרבו. בשנת 501 לפנה"ס בערך הגיש טיראן מילטוס אריסטגורס הצעה לארטפרנס לכבוש את האי נקסוס. ארטפרנס נענה ברצון ולאחר שקיבל אישור מהמלך נתן ארטפרנס לאריסטגורס 200 ספינות ואף צרף אליהן מצביא פרסי בשם מגבטס. אולם אריסטגורס ומגבטס הסתכסכו ומגבטס הכשיל את המצור. לאחר האירוע פרץ המרד האיוני, המורדים תקפו את סרדיס אולם לא הצליחו לכבוש אותה והסתפקו בהעלאתה באש. לאחר מכן הובסו המורדים בקרב לאדה וארטפרנס חזר לשלוט. כדי למנוע מרידות נוספות הוחלט להקל על התושבים, נעשתה חלוקה צודקת יותר של המיסים והוקם בית דין מיוחד לבוררות. מאוחר יותר ביטל מרדוניוס חתן המלך את הטיראניה בערים השונות והרשה להן להקים דמוקרטיות. בנו ארטפרנס, לקח חלק בקרב מרתון. הרודוטוס, היסטוריה, תרגמו וכתבו מבואות: בנימין שימרון ורחל צלניק-אברמוביץ, פפירוס, בית ההוצאה - אוניברסיטת תל אביב, 1998 ארטפרנס, באתר אנציקלופדיית ההיסטוריה העולמית (באנגלית) למידע נוסף ראו כתובת ביסותון בתרגום לאנגלית הרודוטוס, ספר ה', 73. "תולדות יוון הקלאסית" מאת משה עמית עמוד 203 "תולדות יוון הקלאסית" מאת משה עמית עמודים 246-242
העקרונות של ליטלווד

העקרונות של ליטלווד הם שלושה כללים היוריסטיים באנליזה מתמטית ממשית, המדגימים את חשיבותה של תורת המידה. העקרונות מופיעים בספרו של ג'ון ליטלווד, "הרצאות על התאוריה של פונקציות", משנת 1944: ישנם שלושה עקרונות שניתן לבטא באופן הבא: כל קבוצה מדידה היא כמעט איחוד סופי של קטעים; כל פונקציה מדידה היא כמעט רציפה; כל סדרה מתכנסת של פונקציות מדידות היא כמעט מתכנסת במידה שווה. המונח "כמעט" בהקשר זה מתייחס להזנחה של קבוצה הקרובה כרצוננו לקבוצה ממידה אפס, ושלושה עקרונות אלה מבטאים עובדות מתמטיות מוצקות, כפי שבא לידי ביטוי בתוצאות המתמטיות המפורטות: רגולריות של מידת לבג - הביטוי הפורמלי לעיקרון הראשון משפט לוזין - הביטוי הפורמלי לעיקרון השני משפט אגורוף - הביטוי הפורמלי לעיקרון השלישי Littlewood, J. E. (1944). Lectures on the Theory of Functions. Oxford University Press. p. 26
משפט מונטל

באנליזה מרוכבת, משפט מונטל הוא משפט המספק תנאי הכרחי לקיום תת-סדרת פונקציות הולומורפיות וחסומות המתכנסת במידה שווה על תתי קבוצות קומפקטיות. באופן שקול, המשפט קובע כי משפחת פונקציות הולומורפיות חסומות מקומית היא נורמלית. זהו משפט יסודי באנליזה מרוכבת, המשמש כלי להוכחת טענות ומשפטים בתחום, כמו משפט ההעתקה של רימן. המשפט נקרא על שמו של המתמטיקאי הצרפתי פאול מונטל, שעסק בעיקר בתורת הפונקציות ההולומורפיות. יהי Ω ⊆ C {\displaystyle \Omega \subseteq \mathbb {C} } תחום פתוח וקשיר במישור המרוכב. תהי { f n : Ω → C } {\displaystyle \{f_{n}:\Omega \to \mathbb {C} \}} סדרת פונקציות הולומורפיות וחסומות. אז קיימת תת-סדרה { f n k } {\displaystyle \{f_{n_{k}}\}} המתכנסת במידה שווה על כל תת-קבוצה קומפקטית K ⊆ Ω {\displaystyle K\subseteq \Omega } . בשפה של משפחות פונקציות נורמליות, הטענה אומרת שמשפחת הפונקציות החסומות היא נורמלית. למעשה, מספיק לדרוש חסימות מקומית על כל תת-קבוצה קומפקטית והמשפט עדיין יהיה נכון. פורמלית, בתנאים הנ"ל, במקום להניח חסימות גלובלית, מספיק להניח שלכל K ⊆ Ω {\displaystyle K\subseteq \Omega } קומפקטית קיים חסם לפונקציות על קבוצה זו. משפט ויטלי הוא משפט בעל אופי דומה למשפט מונטל, ולמעשה שקול לו. נניח ש- { f n } {\displaystyle \{f_{n}\}} סדרת פונקציות הולומורפיות וחסומות, וקיימת סדרה { z n } ⊆ Ω {\displaystyle \{z_{n}\}\subseteq \Omega } המתכנסת לגבול z 0 ∈ Ω {\displaystyle z_{0}\in \Omega } . אם סדרת הפונקציות מתכנסת על הסדרה הנ"ל, אז קיימת עבורה תת-סדרה המתכנסת במידה שווה על כל תת-קבוצה קומפקטית. משפט מונטל טוען בפרט שאוסף הפונקציות החסומות (באחידות) בתחום קומפקטי הוא קומפקטי סדרתית. היות שזהו מרחב מטרי, נובע שהוא גם קומפקטי. מרחבי פונקציות המקיימים את משפט מונטל נקראים מרחבי מונטל. מרחבי מונטל הם מרחבים וקטוריים טופולוגיים בהם כל תת-קבוצה סגורה וחסומה היא קומפקטית. הם גם מקיימים את תכונת היינה בורל.
משפט הורוויץ (אנליזה מרוכבת)

משפט הורוויץ הוא משפט באנליזה מרוכבת בדבר האפסים של סדרת פונקציות הולומורפיות המתכנסת במידה שווה על תתי קבוצות קומפקטיות. המשפט נקרא על שמו של אדולף הורוויץ, מתמטיקאי שעסק רבות בתורת הפונקציות המרוכבות. בהוכחת משפט ההעתקה של רימן יש שימוש במשפט הורוויץ. תהי { f n : Ω → C } {\displaystyle \{f_{n}:\Omega \to \mathbb {C} \}} סדרת פונקציות הולומורפיות על תחום פתוח וקשיר Ω {\displaystyle \Omega } . נניח שהסדרה מתכנסת במידה שווה על כל תת-קבוצה קומפקטית לפונקציה f {\displaystyle f} . אם לפונקציית הגבול יש שורש z 0 {\displaystyle z_{0}} מסדר m {\displaystyle m} , אז החל ממקום מסוים, לכל f k {\displaystyle f_{k}} יש בדיוק m {\displaystyle m} שורשים בסביבה מספיק קטנה של z 0 {\displaystyle z_{0}} . בנוסף, כאשר k → ∞ {\displaystyle k\to \infty } השורשים שואפים ל- z 0 {\displaystyle z_{0}} . f {\displaystyle f} אינה זהותית 0 ולכן האפסים שלה מבודדים, בפרט קיים r > 0 {\displaystyle r>0} כך ש f {\displaystyle f} אינה מתאפסת ב B ¯ ( z 0 , r ) ∖ z 0 {\displaystyle {\bar {B}}(z_{0},r)\backslash z_{0}} . כעת מעקרון הארגומנט 1 2 π i ∫ ∂ B ( z 0 , r ) f ′ ( z ) / f ( z ) d z = N f ( B ( z 0 , r ) ) = m {\displaystyle {\frac {1}{2\pi i}}\int _{\partial B(z_{0},r)}f'(z)/f(z)dz=N_{f}(B(z_{0},r))=m} . f k {\displaystyle f_{k}} מתכנסת במידה שווה ל f {\displaystyle f} על תתי קבוצות קומפקטיות ולכן ממשפט ויירשטראס f k ′ {\displaystyle f'_{k}} מתכנסת במידה שווה ל f ′ {\displaystyle f'} על תתי קבוצות קומפקטיות, בנוסף f {\displaystyle f} אינה מתאפסת על ∂ B ( z 0 , r ) {\displaystyle \partial B(z_{0},r)} , f {\displaystyle f} רציפה ו ∂ B ( z 0 , r ) {\displaystyle \partial B(z_{0},r)} היא קבוצה קומפקטית ולכן ממשפט ויירשטראס קיים δ > 0 {\displaystyle \delta >0} כך ש | f | > δ {\displaystyle |f|>\delta } על ∂ B ( z 0 , r ) {\displaystyle \partial B(z_{0},r)} , מהתכנסות במידה שווה החל ממקום מסוים | f k | > δ 2 {\displaystyle |f_{k}|>{\frac {\delta }{2}}} על ∂ B ( z 0 , r ) {\displaystyle \partial B(z_{0},r)} . על כן נקבל כי f k ′ / f k → f ′ / f {\displaystyle f'_{k}/f_{k}\rightarrow f'/f} במידה שווה על ∂ B ( z 0 , r ) {\displaystyle \partial B(z_{0},r)} . לכן, 1 2 π i ∫ ∂ B ( z 0 , r ) f ′ ( z ) / f ( z ) d z = lim k → ∞ 1 2 π i ∫ ∂ B ( z 0 , r ) f k ′ ( z ) / f k ( z ) d z {\displaystyle {\frac {1}{2\pi i}}\int _{\partial B(z_{0},r)}f'(z)/f(z)dz=\lim _{k\to \infty }{\frac {1}{2\pi i}}\int _{\partial B(z_{0},r)}f_{k}'(z)/f_{k}(z)dz} מעקרון הארגומנט 1 2 π i ∫ ∂ B ( z 0 , r ) f k ′ ( z ) / f k ( z ) d z = N f k ( B ( z 0 , r ) ) {\displaystyle {\frac {1}{2\pi i}}\int _{\partial B(z_{0},r)}f_{k}'(z)/f_{k}(z)dz=N_{f_{k}}(B(z_{0},r))} ובפרט זהו מספר שלם, על כן זו סדרה מתכנסת של מספרים שלמים ולכן החל ממקום מסוים היא קבועה ושווה לגבול שלה כלומר 1 2 π i ∫ ∂ B ( z 0 , r ) f k ′ ( z ) / f k ( z ) d z = m {\displaystyle {\frac {1}{2\pi i}}\int _{\partial B(z_{0},r)}f_{k}'(z)/f_{k}(z)dz=m} ומעקרון הארגומנט ינבע של f k {\displaystyle f_{k}} יש בדיוק m {\displaystyle m} שורשים בסביבה זו. גרסה נפוצה של המשפט היא - אם בסדרת פונקציות כנ"ל אף פונקציה לא מתאפסת, אז פונקציית הגבול היא או אפס זהותית, או שאיננה מתאפסת אף היא. אם בסדרת פונקציות כנ"ל כל פונקציה היא חד-חד-ערכית, אז פונקציית הגבול היא או חד חד ערכית או קבועה. משפט הורוויץ, באתר MathWorld (באנגלית)
יעקב פרידמן

האם התכוונתם ל... יעקב פרידמן (אדמו"ר) – האדמו"ר השלישי מהוסיאטין יעקב פרידמן (ראש ישיבה) – ראש ישיבת תפרח יעקב פרידמן (משורר) – משורר יידי ישראלי יעקב ב. פרידמן – סופר ופובליציסט חרדי-ישראלי
פאם ריינולדס

פאם ריינולדס לוורי (באנגלית: Pam Reynolds Lowery, ‏1956-2010), מאטלנטה, ג'ורג'יה הייתה זמרת ומלחינה אמריקאית. בשנת 1991, בגיל 35 חוותה ריינולדס מוות קליני במכון הנוירולוגי "בארו" שבפיניקס, אריזונה במהלך ניתוח מוח שנערך על ידי רוברט פ. ספטסלר. המקרה שלה הוא אחד הידועים והמתועדים ביותר עקב הנסיבות יוצאות הדופן בהן הוא קרה. ריינולדס הייתה במעקב וניטור צמוד לאורך החוויה כולה. במהלך הניתוח היה שלב בו לא נרשמו גלי מוח כלל, וכן לא הייתה זרימת דם למוח, היא נכנסה למצב של מוות קליני. ריינולדס תיארה פרטים מדויקים לגבי התרחשויות בעת הניתוח אשר לא הייתה לה אפשרות לכאורה לדעת אותם, אך אומתו והוגדרו על ידי הצוות המנתח כנכונים. ריינולדס נפטרה בשנת 2010 מהתקף לב, בגיל 53. אניטה מורג'אני דריית'לם פים ואן לומל French, Chris.‏ (2009) "Near-Death Experiences and the Brain". עמודים 187-203‏ ISBN 978-1-60741-705-7 G.M. Woerlee,‏ "Pam Reynolds Near Death Experience" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מינדורו (פירושונים)

מינדורו (בטגלוג: Mindoro) – מספרדית "Mina de Oro" שפירושו "מכרה זהב" האם התכוונתם ל... מינדורו – האי השביעי בשטחו בפיליפינים (לחצו לצפייה במיקומו ) תאו מינדורו (או תאו הפיליפינים) – מין בסוג תאו, האנדמי לאי מינדורו מערב מינדורו – פרובינציה בפיליפינים בחלקו המערבי של האי מינדורו, במחוז מימרופה (לחצו לצפייה במפה ) מזרח מינדורו – פרובינציה בפיליפינים בחלקו המזרחי של האי מינדורו, במחוז מימרופה (לחצו לצפייה במפה ) מצר מינדורו – מצר ים בפיליפינים, המפריד בין האי מינדורו לבין האי בוסואנגה (הגדול באיי קאלאמיאן), ומחבר בין ים סין הדרומי לים סולו (לחצו לצפייה במפה ) קרב מינדורו – קרב בין ארצות הברית ליפן שנערך בין ה-13 ל-16 בדצמבר 1944 באי מינדורו כחלק מהמערכה בפיליפינים במהלך מלחמת העולם השנייה יו אס אס מינדורו (CVE-120) – נושאת מטוסים לליווי (Escort carrier) של צי ארצות הברית; הושקה ב-27 ביוני 1945 (לחצו לצפייה בתמונה )
המרד על הבאונטי (סרט, 1935)

המרד על הבאונטי (באנגלית: Mutiny on the Bounty) הוא סרט קולנוע אמריקאי בבימויו של פרנק לויד משנת 1935. בסרט מככבים צ'ארלס לוטון וקלארק גייבל בתפקידים ראשיים. הסרט מבוסס על ספרם של צ'ארלס נורדהוף וג'יימס נורמן האל משנת 1932. למרות חוסר הדיוק בסרט, הוא זכה להצלחה ביקורתית וכלכלית. הסרט היה מועמד לשמונה פרסי אוסקר, ומתוכם הוא זכה בפרס אוסקר לסרט הטוב ביותר. בטקס פרסי האוסקר הסרט זכה בפרס אוסקר לסרט הטוב ביותר, נכון לשנת 2015 הוא הסרט האחרון שזכה רק בקטגוריה הזו (הקודמים לו היו "מנגינת ברודוויי" ו"גרנד הוטל"). הסרט היה גם מועמד בשבע קטגוריות נוספות; הבמאי הטוב ביותר (עבור פרנק לויד, הפסיד לג'ון פורד על "המלשין"), התסריט המעובד הטוב ביותר (עבור טלבוט צ'אנינג, ג'ולס פרת'מן וקארי וילסון הפסידו לדודלי ניקולאס על "המלשין"), שלוש מועמדויות לשחקן הטוב ביותר (עבור צ'ארלס לוטון, קלארק גייבל ופרנצ'וט טון הפסידו לויקטור מקלגלן על "המלשין"), הפסקול הטוב ביותר (עבור נאט פינסטון והרברט סוטשרט הפסידו למקס שטיינר על "המלשין") והעריכה הטובה ביותר (עבור מרגרט בות' הפסידה לראלף דוסון על "ליל קיץ"). הסרט הוא היחידי אי פעם ששלושה משחקניו היו מועמדים באותה קטגוריה. מכון הסרטים האמריקאי דירג את הסרט במקום ה-86 ברשימת הסרטים הטובים ביותר בכל הזמנים ואת ויליאם בליי המגולם על ידי לוטון במקום ה-19 ברשימת הנבלים הטובים ביותר בכל הזמנים. מדיה וקבצים בנושא המרד על הבאונטי בוויקישיתוף "המרד על הבאונטי", במסד הנתונים הקולנועיים IMDb (באנגלית) "המרד על הבאונטי", באתר נטפליקס "המרד על הבאונטי", באתר AllMovie (באנגלית) "המרד על הבאונטי", באתר Rotten Tomatoes (באנגלית) "המרד על הבאונטי", באתר Box Office Mojo (באנגלית) "המרד על הבאונטי", באתר Metacritic (באנגלית) "המרד על הבאונטי", באתר אידיבי "המרד על הבאונטי", במסד הנתונים הקולנועיים KinoPoisk (ברוסית)